**Υποχρέωση υποβολής Δήλωσης Περιουσιακής Κατάστασης**

Σε συνέχεια των τελευταίων ενημερώσεων από την αρμόδια υπηρεσία του ΠΟΘΕΝ ΕΣΧΕΣ, με θέμα «Ενημέρωση φορέων υπόχρεων Δηλώσεων Περιουσιακής Κατάστασης (ΔΠΚ) & Οικονομικών Συμφερόντων (ΔΟΣ) ν. 3213/2003 – Καταστάσεις υπόχρεων υποβολής ΔΠΚ & ΔΟΣ έτους 2018 (φορολογικό 2017) – Ηλεκτρονική καταχώριση υπόχρεων υποβολής» καθώς και της αντίστοιχης ενημέρωσης για τις καταστάσεις υπόχρεων υποβολής ΔΠΚ & ΔΟΣ έτους 2019 (φορολογικό 2018), σας γνωρίζουμε ότι:

–        η ΜΟΔΥ ΕΛΚΕ ΠΑΔΑ έχει αποστείλει στη Δ/νση Διοικητικού ΠΑΔΑ τους καταλόγους υπόχρεων Δηλώσεων Περιουσιακής Κατάστασης (ΔΠΚ) & Οικονομικών Συμφερόντων (ΔΟΣ) για το έτος 2018 (φορολογικό 2017) και για το έτος 2019 (φορολογικό 2018). Οι υπόχρεοι ενημερώνονται μέσω προσωπικής επικοινωνίας.

–        Oι αρχικές ΔΠΚ με απόκτηση ιδιότητας υπόχρεου στα έτη 2016, 2017 και 2018 και οι ετήσιες ΔΠΚ 2016 (φορολογικό 2015) και 2017 (φορολογικό 2016) υποβάλλονταν (εκ νέου για όσους έχουν ήδη υποβάλει) μαζί με τις ΔΠΚ έτους 2018 (φορολογικό 2017),**μέχρι την 30η Απριλίου 2019.**

- Oι ετήσιες ΔΠΚ έτους 2019 (φορολογικό 2018), υποβάλλονται εντός 3 μηνών από την καταληκτική ημερομηνία υποβολής των φορολογικών Δηλώσεων φορολογικού έτους 2018.

–        Διευκρινίζεται ότι δεν απαιτείται από τους φορείς υπόχρεων, εκ νέου καταχώριση των δεδομένων των καταστάσεων υπόχρεων υποβολής ΔΠΚ & ΔΟΣ ετών 2016 (φορολογικό 2015) και 2017 (φορολογικό 2016).

- Υπενθυμίζεται ότι ο υπόχρεος υποβάλλει αρχική δήλωση περιουσιακής κατάστασης μέσα σε ενενήντα (90) ημέρες, από την ημερομηνία απόκτησης της ιδιότητας που τον καθιστά υπόχρεο και εφόσον αυτή (η ιδιότητα) του δημιουργεί υποχρέωση υποβολής προς όργανο ελέγχου, στο οποίο η περιουσιακή του κατάσταση δεν είναι γνωστή κατά την 31/12/ΧΧ του προηγούμενου έτους.

Για περισσότερες πληροφορίες σχετικά με τα ανωτέρω, μπορείτε να καλείτε κατά τις εργάσιμες ημέρες και ώρες στο Κέντρο Εξυπηρέτησης Υπόχρεων ΠΟΘΕΝ (ΚΕΥ-ΠΟΘΕΝ) στο τηλεφωνικό **αριθμό 210-4802100**.